**PRILOG 4. - PRIJEDLOG OKVIRNOG SPORAZUMA**

**GRAD ZADAR**, Narodni trg 1, Zadar, OIB 09933651854 zastupan po gradonačelniku Branku Dukiću, (u daljnjem tekstu: Naručitelj),

i

**\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_** (u daljnjem tekstu: Pružatelj usluge)

**sklopili su**

**OKVIRNI SPORAZUM ZA ODRŽAVANJE JAVNE RASVJETE– ZONA I**

**ZA RAZDOBLJE OD ČETIRI GODINE**

**evid. br. VN 110-1/22**

**UVOD**

Članak 1.

Na temelju provedenog otvorenog postupka javne nabave s namjerom sklapanja okvirnog sporazuma s jednim gospodarskim subjektom za razdoblje od četiri godine, na temelju članka 146. i 148. Zakona o javnoj nabavi (Narodne novine“ broj 120/16), evidencijski broj nabave VN 110-1/22, Naručitelj je donio Odluku o odabiru (KLASA: \_\_\_\_\_\_\_\_\_\_\_, URBROJ:\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_ godine i odabrao ponudu \_\_\_\_\_\_\_\_\_\_\_\_\_\_\_\_\_\_\_\_\_\_, kao ekonomski najpovoljniju ponudu sukladno objavljenom kriteriju za donošenje odluke o odabiru i zahtjevima iz Dokumentacije o nabavi.

Ovaj Okvirni sporazum obvezuje na sklapanje Ugovora o povjeravanju komunalne djelatnosti održavanja javne rasvjete u Zoni I na temelju ovog Okvirnog sporazuma, a sve sukladno članku 150. ZJN 2016.

**PREDMET I TRAJANJE OKVIRNOG SPORAZUMA**

Članak 2.

Predmet ovog Okvirnog sporazuma je utvrđivanje uvjeta za sklapanje godišnjih ugovora o povjeravanju komunalne djelatnosti održavanja javne rasvjete u Zoni I s Pružateljem usluge, prema količinama i specifikacijama navedenim u dokumentaciji o nabavi Naručitelja, ponudi Pružatelja usluge te uvjetima utvrđenim ovim Okvirnim sporazumom.

Okvirni sporazum sklapa se na rok od 4 (četiri) godine.

Na temelju Okvirnog sporazuma sklapaju se četiri godišnja ugovora o povjeravanju komunalne djelatnosti održavanja javne rasvjete u Zoni I.

Okvirni sporazum prestaje istekom roka na koji je sklopljen ili izvršenjem.

**UVJETI PROVEDBE OKVIRNOG SPORAZUMA**

Članak 3.

Nakon sklapanja Okvirnog sporazuma, Naručitelj će prvi godišnji ugovor o povjeravanju komunalne djelatnosti održavanja javne rasvjete u Zoni I sklopiti temeljem Odluke o odabiru, uvjeta ovog Okvirnog sporazuma i ponude koja je dostavljena sukladno zahtjevima navedenim u dokumentaciji o nabavi u postupku javne nabave za sklapanje ovog Okvirnog sporazuma.

Naručitelj će prije sklapanja svakog slijedećeg godišnjeg ugovora o povjeravanju komunalne djelatnosti održavanja javne rasvjete u Zoni I temeljem ovog Okvirnog sporazuma uputiti Pružatelju usluge pisani poziv za potpisivanje godišnjeg ugovora.

Cijene iz ugovora o javnoj nabavi temeljem Okvirnog sporazuma moraju odgovarati cijenama istaknutim u Troškovniku iz ponude Pružatelja usluge.

U cijenu ponude uračunati su svi troškovi i popusti koje su predmet nabave, bez poreza na dodanu vrijednost.

Cijena ponude je nepromjenjiva za vrijeme trajanja okvirnog sporazuma.

Predmet nabave izvršavati će se sukcesivno, prema potrebama Naručitelja, a na temelju pisanog naloga Upravnog odjela za komunalne djelatnosti i zaštitu okoliša.

Predviđena (okvirna) količina predmeta nabave za vrijeme trajanja Okvirnog sporazuma specificirana je u Troškovniku. Stvarno nabavljena količina predmeta nabave temeljem sklopljenog Okvirnog sporazuma može biti veća ili manja od predviđene (okvirne) količine.

Članak 4.

Pružatelj usluge se obvezuje dostaviti Naručitelju jamstvo za uredno ispunjenje ugovora o povjeravanju komunalne djelatnosti održavanja javne rasvjete u Zoni I u obliku bankarske garancije, neopozive, naplative na prvi pisani poziv Naručitelja i u njegovu korist, bez prava prigovora, u iznosu od 10% vrijednosti ugovora o javnoj nabavi (bez PDV-a). Navedeno jamstvo Pružatelj usluge je dužan dostaviti Naručitelju u roku od 10 (deset) dana od dana potpisa ugovora o povjeravanju komunalne djelatnosti održavanja javne rasvjete u Zoni I sklopljenog temeljem okvirnog sporazuma, s rokom valjanosti do isteka roka važenja najmanje 30 dana od izvršenja svih ugovornih obveza.

Nedostavljanje jamstva za uredno ispunjenje ugovora nakon proteka 10 (deset) dana od dana potpisa ugovora obiju ugovornih strana predstavlja razlog za trenutni raskid ugovora, odnosno okvirnog sporazuma.

U slučaju zajednice gospodarskih subjekata jamstvo mora:

* + - ili glasiti na sve članove zajednice, a ne samo na jednog člana zajednice gospodarskih subjekata (svi članovi zajednice gospodarskih subjekata su nalogodavci na bankarskoj garanciji)
    - ili jedan član ili više članova zajednice može/mogu biti nalogodavac, a jamstvo mora sadržavati navod o tome da je riječ o zajednici gospodarskih subjekata (moraju biti navedeni svi preostali članovi zajednice)
    - ili svaki član zajednice gospodarskih subjekata dostavlja zasebno jamstvo za svoj dio garancije (zbroj svih iznosa garancija mora odgovarati iznosu jamstva navedenom u dokumentaciji o nabavi).

Umjesto jamstva za uredno ispunjenje ugovora o obliku bankarske garancije, Pružatelj usluge može dati novčani polog u iznosu od 10 % vrijednosti ugovora o povjeravanju komunalne djelatnosti održavanja javne rasvjete u Zoni I ( bez PDV-a) sklopljenog temeljem okvirnog sporazuma koji se uplaćuje putem naloga za plaćanje na račun GRAD ZADAR – IBAN: HR5924070001852000009, model HR68, poziv na broj 7706 – OIB – gospodarskog subjekta, s naznakom jamstvo za uredno ispunjenje ugovora o povjeravanju komunalne djelatnosti održavanja javne rasvjete u Zoni I, evid.br. VN 110-1/22.

Ako jamstvo za uredno ispunjenje ugovora ne bude naplaćeno, javni naručitelj će ga vratiti odabranom ponuditelju nakon njegova isteka.

Jamstvo za uredno ispunjanje ugovora o povjeravanju komunalne djelatnosti održavanja javne rasvjete u Zoni I naplatit će se u slučaju povrede ugovorenih odredbi.

Članak 5.

Ugovorne stranke su suglasne da cijena za pružanje usluge održavanja javne rasvjete Za Zonu I za razdoblje od četiri godine iz članka 1. ovog sporazuma iznosi (za cjelokupno razdoblje) **\_\_\_\_\_\_\_\_\_\_\_\_\_** kn bez PDV-a odnosno

**\_\_\_\_\_\_\_\_\_\_\_\_\_\_\_\_\_ kn s PDV-om.**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Članak 6.

Obračun i naplata pruženih usluga obavit će se nakon potpisom prihvaćenih mjesečnih situacija (računa) od strane naručitelja, a sve temeljem jediničnih cijena iz ponudbenog troškovnika i stvarno izvedenih količine usluga.

Naručitelj se obvezuje ovjereni neprijeporni dio mjesečnih situacija ( računa) platiti Pružatelju usluge u roku 30 (trideset) dana od dana primitka računa na račun broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kod \_\_\_\_\_\_\_\_\_\_\_\_\_\_\_\_\_\_\_.

Članak 7.

Pri sklapanju godišnjih ugovora o povjeravanju komunalne djelatnosti održavanja javne rasvjete u Zoni I, ugovorene strane ne smiju mijenjati bitne uvjete ovog Okvirnog sporazuma.

Godišnjim ugovorima o povjeravanju komunalne djelatnosti održavanja javne rasvjete u Zoni I, utvrdit će se prava i obveze ugovorenih strana koje nisu uređene ovim Okvirnim sporazumom, sukladno Dokumentaciji o nabavi i ponudi iz članka 1. st. 1. ovog Okvirnog sporazuma.

Članak 8.

Pružatelj usluge se obvezuje izvršavati ugovor o povjeravanju komunalne djelatnosti održavanja javne rasvjete u Zoni I savjesno i odgovorno, na način određen ovim Okvirnim sporazumom i pojedinačnim godišnjim ugovorima, s pažnjom dobrog gospodarstvenika.

Naručitelj ima pravo raskinuti svaki godišnji ugovor pisanom obaviješću u slučaju nepoštivanja obveza iz ugovora od strane Pružatelja usluge uz otkazni rok od 30 dana od dana podnošenja pisane obavijesti o raskidu ugovora. Raskid svakog pojedinačnog ugovora od strane Naručitelja ujedno znači i raskid ovog Okvirnog sporazuma o čemu će Pružatelj usluge biti izvješten pisanim putem preporučenom poštanskom pošiljkom ili na drugi dokaziv način.

Članak 9.

Pružatelj usluge ne može prenijeti ovaj Okvirni sporazum, kao ni pojedinačni godišnji ugovor trećoj strani.

Pružatelj usluge ne može svoja potraživanja iz pojedinačnog godišnjeg ugovora ustupiti trećem bez pisane suglasnosti Naručitelja.

Pisana suglasnost iz stavka 2. ovog članka mora biti potpisana od strane osobe ovlaštene za zastupanje Naručitelja.

**ZAVRŠNE ODREDBE**

Članak 10.

Ugovorne strane su suglasne da će sve eventualne sporove proizašle iz ovog Okvirnog sporazuma kao i sklopljenih pojedinačnih godišnjih ugovora rješavati prvenstveno međusobnim dogovaranjem.

Ako ugovorne strane ne uspiju riješiti nastali spor ili problem međusobnim dogovaranjem, spor će se riješiti kod nadležnog suda u Zadru.

Na sve ono što nije regulirano odredbama ovog Okvirnog sporazuma, kao i pojedinačnim godišnjim ugovorima, neposredno će se primijeniti odredbe Zakona o obveznim odnosima.

Članak 11.

Okvirni sporazum stupa na snagu danom potpisa ovlaštenih predstavnika obiju strana okvirnog sporazuma.

Članak 12.

Sastavni dijelovi ovog Okvirnog sporazuma su:

* Uvez ponude – Ponudbeni list Ponuditelja
* Troškovnik iz ponude Ponuditelja

Članak 13.

Ovaj Okvirni sporazum sastavljen je u 6 (šest) istovjetnih primjerka, od kojih Pružatelj usluge zadržava po 2 (dva) primjerka, a ostala 4 (četiri) zadržava Naručitelj.

ZA NARUČITELJA ZA PRUŽATELJA USLUGE

GRAD ZADAR

Gradonačelnik

Branko Dukić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_